Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: a 219/2002. (X. 24.) Korm. rendelethez
Paragraph Index: 158

1. A képzés célja Olyan pedagógiai szakemberek képzése, akik fõiskolai szintû szakképzettségüknek megfelelõen elméleti ismeretek, készségek és képességek birtokában alkalmasak az integrált óvodai csoportokban megszervezni az óvodás gyermekek nevelését, oktatását, és felkészültek valamennyi óvodai korcsoportban a központi idegrendszeri mozgássérültek konduktív nevelésére, a konduktív neveléssel történõ fejlesztésére; képesek megoldani az integrált csoport összetételébõl adódó differenciált fejlesztési feladatokat. A konduktor-óvodapedagógus korszerû általános mûveltséggel, nyelvtudással, társadalmi érzékenységgel rendelkezik; jellemzi az egyetemes emberi és nemzeti értékek elfogadása, az erkölcsi normák tisztelete, egyéni és közösségi felelõsségérzet és feladatvállalás, önismeret és nyitottság, a permanens mûvelõdés igénye és képessége, valamint az egészséges életvitel. A konduktor-óvodapedagógusoknak olyan elméleti és gyakorlati orvos-biológiai, pszichológiai, általános és konduktív pedagógiai, módszertani ismereteket, képességeket kell elsajátítania, amelyek birtokában mûködési területükön képessé válnak a központi idegrendszer (pre-, peri- és posztnatális) sérülése következtében mozgásfejlõdésében károsodott 3—6, illetve 8 éves óvodás korosztály általános és speciális óvodai nevelésére, célirányos fejlesztésére.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes